CELEX: 32015R1102
Language: da
Date: 2015-07-08
Title: Kommissionens forordning (EU) 2015/1102 af 8. juli 2015 om ændring af bilag I til Europa-Parlamentets og Rådets forordning (EF) nr. 1334/2008 for så vidt angår fjernelse af visse aromastoffer fra EU-listen (EØS-relevant tekst)

9.7.2015   
            
            
               DA
            
            
               Den Europæiske Unions Tidende
            
            
               L 181/54
            
         KOMMISSIONENS FORORDNING (EU) 2015/1102
   af 8. juli 2015
   om ændring af bilag I til Europa-Parlamentets og Rådets forordning (EF) nr. 1334/2008 for så vidt angår fjernelse af visse aromastoffer fra EU-listen
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1334/2008 af 16. december 2008 om aromaer og visse fødevareingredienser med aromagivende egenskaber til anvendelse i og på fødevarer og om ændring af Rådets forordning (EØF) nr. 1601/91, forordning (EF) nr. 2232/96, forordning (EF) nr. 110/2008 og direktiv 2000/13/EF (1), særlig artikel 11, stk. 3, og artikel 25, stk. 3,
   under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (2), særlig artikel 7, stk. 4, og
   ud fra følgende betragtninger:
   
               (1)
            
            
               I bilag I til forordning (EF) nr. 1334/2008 er der fastlagt en EU-liste over aromaer og udgangsmaterialer, der er godkendt til anvendelse i og på fødevarer, og deres anvendelsesbetingelser.
            
         
               (2)
            
            
               Ved Kommissionens gennemførelsesforordning (EU) nr. 872/2012 (3) blev der vedtaget en liste over aromastoffer, og listen blev indsat i del A i bilag I til forordning (EF) nr. 1334/2008.
            
         
               (3)
            
            
               Listen kan opdateres i overensstemmelse med den fælles procedure, jf. artikel 3, stk. 1, i forordning (EF) nr. 1331/2008, enten på Kommissionens initiativ eller som følge af en ansøgning, der er indgivet fra en medlemsstat eller en interesseret part.
            
         
               (4)
            
            
               EU-listen over aromaer og udgangsmaterialer indeholder en række stoffer, for hvilke Den Europæiske Fødevaresikkerhedsautoritet (»EFSA«) har anmodet om, at der fremlægges yderligere videnskabelige data for at kunne afslutte evalueringen inden de specifikke tidsfrister, der er fastsat i del A i bilag I til forordning (EF) nr. 1334/2008.
            
         
               (5)
            
            
               Hvad angår følgende fem stoffer: 1-methylnaphthalen [FL-nr. 01.014], furfurylmethylether [FL-nr. 13.052], difurfurylsulfid [FL-nr. 13.056], difurfurylether [FL-nr. 13.061] og ethylfurfurylether [FL-nr. 13.123] var 31. december 2013 fastsat som frist i EU-listen for fremlæggelse af de krævede supplerende videnskabelige data.
            
         
               (6)
            
            
               Hvis de nødvendige oplysninger ikke fremlægges inden for den fastsatte frist, vil det pågældende aromastof udgå af EU-listen.
            
         
               (7)
            
            
               Efter specifikke udtalelser fra EFSA (4) om disse stoffer var der pr. 30. juni 2014 ikke blevet fremlagt supplerende videnskabelige data. Derfor bør disse aromastoffer udgå af EU-listen.
            
         
               (8)
            
            
               Forordning (EF) nr. 1334/2008 bør derfor ændres.
            
         
               (9)
            
            
               Ved artikel 1 i Kommissionens forordning (EU) nr. 873/2012 (5) fastsættes der overgangsforanstaltninger vedrørende fødevarer, der indeholder aromastoffer, og som er lovligt markedsført eller mærket før den 22. oktober 2014. Disse overgangsforanstaltninger er muligvis ikke tilstrækkelige til, at fødevarer, der indeholder aromastoffer, kan fjernes fra EU-listen efter den 22. oktober 2014. Der bør derfor fastsættes en yderligere overgangsperiode for fødevarer, der indeholder de fem aromastoffer, for at sætte lederne af fødevarevirksomheder i stand til at tilpasse sig kravene i nærværende forordning.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE FORORDNING:
   Artikel 1
   Del A i bilag I til forordning (EF) nr. 1334/2008 ændres som angivet i bilaget til nærværende forordning.
   Artikel 2
   Fødevarer, der indeholder de fem aromastoffet, der er nævnt i bilaget til denne forordning, og som er lovligt markedsført eller mærket indtil 9 måneder efter denne forordnings ikrafttrædelsesdato, men som ikke opfylder kravene i del A i bilag I til forordning (EF) nr. 1334/2008, kan markedsføres indtil »bedst før«-datoen eller den sidste anvendelsesdato.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 8. juli 2015.
      
         
            På Kommissionens vegne
         
         Jean-Claude JUNCKER
         
            Formand
         
      
   
   
      (1)  EUT L 354 af 31.12.2008, s. 34.
   
      (2)  EUT L 354 af 31.12.2008, s. 1.
   
      (3)  Kommissionens gennemførelsesforordning (EU) nr. 872/2012 af 1. oktober 2012 om vedtagelse af listen over aromastoffer, jf. Europa-Parlamentets og Rådets forordning (EF) nr. 2232/96, om indsættelse af listen i bilag I til Europa-Parlamentets og Rådets forordning (EF) nr. 1334/2008 og om ophævelse af Kommissionens forordning (EF) nr. 1565/2000 og Kommissionens afgørelse 1999/217/EF (EUT L 267 af 2.10.2012, s. 1).
   
      (4)  Scientific Opinion on Flavouring Group Evaluation 78 (FGE.78), The EFSA Journal (2009) 931, 1-59; Scientific Opinion on Flavouring Group Evaluation 67, Revision 1 (FGE.67Rev.1), EFSA Journal 2011; 9(10):2315; Scientific Opinion on Flavouring Group Evaluation 65 (FGE.65), EFSA Journal 2010; 8(7):1406.
   
      (5)  Kommissionens forordning (EU) nr. 873/2012 af 1. oktober 2012 om overgangsforanstaltninger vedrørende EU-listen over aromaer og udgangsmaterialer i bilag I til Europa-Parlamentets og Rådets forordning (EF) nr. 1334/2008 (EUT L 267 af 2.10.2012, s. 162).
   
      BILAG
      I del A i bilag I til forordning (EF) nr. 1334/2008 udgår følgende:
      
         
                     »01.014
                  
                  
                     1-methylnaphthalen
                  
                  
                     90-12-0
                  
                  
                     1335
                  
                  
                     11009
                  
                  
                      
                  
                  
                      
                  
                  
                     4
                  
                  
                     JECFA/EFSA
                  
               
                     13.052
                  
                  
                     furfurylmethylether
                  
                  
                     13679-46-4
                  
                  
                     1520
                  
                  
                     10944
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.056
                  
                  
                     difurfurylsulfid
                  
                  
                     13678-67-6
                  
                  
                     1080
                  
                  
                     11438
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.061
                  
                  
                     difurfurylether
                  
                  
                     4437-22-3
                  
                  
                     1522
                  
                  
                     10930
                  
                  
                      
                  
                  
                      
                  
                  
                     4
                  
                  
                     EFSA
                  
               
                     13.123
                  
                  
                     ethylfurfurylether
                  
                  
                     6270-56-0
                  
                  
                     1521
                  
                  
                     10940
                  
                  
                      
                  
                  
                      
                  
                  
                     4
                  
                  
                     EFSA«